cyanic-selkie/wikianc huggingface dataset:
קרן עווראת
פעילות
תפקידה הקריטי של קרן אורת הוא לחזק ולהקל על ארגוני החברה האזרחית העובדים עם עובדות במגזר הבלתי פורמלי, כדי לאפשר להם להגדיל את התפוקה וההכנסה שלהם, לקבל הכרה על פי חוקי העבודה ולהיות זכאים להגנה חברתית. הדגש הוא על הענקת מענקים, מתן תמיכה לקידום העצמה כלכלית של נשים באמצעות הקצאת תקציבים מגבילים, שילוב של דאגות של נשים במסגרת המדיניות המקרו-כלכלית ובתוכניות להגנה על הסביבה.
בין השמשות (יהדות)
דיני בין השמשות
בהלכות שבת, זמן בין השמשות (בתחילת השבת ובסופה) הוא זמן בו אסורה עשיית מלאכות שתוקף איסורם מהתורה כמו בעיקר השבת, אך במקרים שונים מלאכות שתוקף איסורם מדרבנן מותרות, לדוגמה מלאכות דרבנן שנאסרו משום שבות יהיו מותרות בזמן בין השמשות, אך רק בזמן שיש צורך רב בדבר או שמדובר בדבר מצווה. כן מותרת אמירה לגוי לעשות מלאכה בבין השמשות במקום צורך רב או הפסד מרובה.
איברהים נובאני
ביוגרפיה
בשנת 1989 עבר משבר נפשי עליו התראיין בהרחבה בריאיון עם דליה קרפל למוסף הארץ. נובאני חזר לביתו בכפר מכר בשנת 1990.
המאה ה-21
בשנת 2005 הציג נובאני תערוכת יחיד במוזיאון הרצליה. חלק מהיצירות נעשו מגזרות נייר שנוצרו מהדפסים של התערוכה הקודמת, "מרחב ביניים". את ההדפסים גזר נובאני לחתיכות קטנות ומהם הרכיב פאזל עם הקשרים חדשים.
קליפורד גירץ
תאוריות ורעיונות
גישתו הפרשנית-סמלית, השפיעה לא רק על הדיסציפלינה האנתרופולוגית, אלא גם על חקר הספרות וחקר ההיסטוריה.
נמל התעופה צ'ליאבינסק
היסטוריה
ב-1994 הופרט נמל התעופה וקיבל רישיון לביצוע טיסות בינלאומיות. בשנות ה-90 ירדה תנועת הנוסעים בנמל, אך זו המגמה השתנתה בעשור הראשון של שנות ה-2000 וב-2013 נשבר שיא חדש עת עברו בנמל התעופה 1.2 מיליון נוסעים. ב-1999 נחנך מסלול טיסה חדש, ארוך יותר, והמסלול הישן הוסב למסלול הסעה. בינואר 2021 נחנך טרמינל חדש. בשדה התעופה צ'ליאבינסק טיסות נוסעים ישירות מתוכננות ל -24 יעדים בשתי מדינות. נכון לאפריל 2021 ישנן 22 טיסות פנים מצ'ליאבינסק. הטיסות הפועלות מנמל התעופה צ'ליאבינסק מגיעות ליעדים באירופה, המזרח התיכון ומרכז אסיה.
עיקול
עיקול משכורת בישראל
צו עיקול משכורת נשלח למעסיק של עובד שכיר, בד בבד עם העברת הודעה לחייב. המעסיק מחויב לבצע את צו העיקול כלשונו.
תחנת הרכבת בר גיורא
כיום
התחנה משמשת כתחנה תפעולית קטנה של רכבת ישראל כחלק מהקו המחודש לירושלים. בתחנה הוקם מבנה שליטה ובקרה בקרבת התחנה ההיסטורית, ובצמוד לה הונחה מסילה כפולה המאפשרת מפגש רכבות בקו ירושלים-בית שמש.
Lost Whispers
Lost Whispers (מאנגלית: לחישות אבודות) הוא אלבום אוסף של להקת הרוק האמריקאית אוונסנס. האלבום יצא לאור ב-9 בדצמבר 2016 על ידי חברת התקליטים קונקורד בייסיקל מיוזיק. האלבום הוא אוסף של בי-סיידים מנקודות שונות בקריירת הלהקה ושתי הקלטות חדשות: "Lost Whispers", הפתיח מסיבוב ההופעות של הלהקה ב-2009 וגרסה חדשה ל-"Even in Death", במקור מאלבום הדמו של הלהקה משנת 2000, Origin.
אליפטיות
תרכובת אָלִיפַטית (באנגלית: Aliphatic) היא תרכובת אורגנית שאינה ארומטית.
תרכובות רבות מכילות חלק ארומטי וחלק אליפטי (למשל שרשרת פחמימנית ארוכה (אליפטית) הקשורה לטבעת בנזן ארומטית). תרכובות אלו מוגדרות כארומטיות. למרות שקיימות אלפי תרכובות ארומטיות, הרי שרוב התרכובות האורגניות הן אליפטיות.
חוק מאה שמונים המעלות
חוק מאה ושמונים המעלות נשמר בזמן הצילום באופן הבא: אם נעביר קו דמיוני בין שתי הדמויות שמשוחחות זו עם זו, קו זה יהיה קוטר של מעגל, אשר שתי הדמויות נמצאות על ההיקף שלו, המחולק כעת לשתי קשתות, כל אחת בגודל 180 מעלות. החוק קובע כי אם מציבים את המצלמה בצידו האחד של הקו בזמן צילום השוט הראשון (דמות א' מדברת אל דמות ב'), חובה להמשיך ולהציב את המצלמה באותו הצד, גם בזמן הצילום של השוט השני (דמות ב' מדברת אל דמות א').
משמר הגבול של ארצות הברית
הסוכנות הוקמה ב-28 במאי 1924 ומעסיקה 21,370 סוכנים.
ליגת המשנה הצרפתית בכדורגל
היסטוריה
ליגת המשנה הצרפתית הוקמה בשנת 1933 תחת השם "מחלקה 2". העונה הראשונה הורכבה מ-23 קבוצות, מתוכן שש קבוצות שירדו מהליגה הבכירה שהוקמה שנה קודם לכן, ומקבוצות נוספות שהתנגדו שנה מוקדם יותר לקריטריונים להקמת הליגה המקצוענית הראשונה. בעונה הראשונה חולקה הליגה למחוז צפוני ודרומי. שתי האלופות המחוזיות העפילו לליגה הבכירה, ונפגשו ביניהן למשחק על אליפות הליגה. האלופה הראשונה הייתה הכוכב האדום, אלופת המחוז הצפוני, שגברה על אולימפיק אלס בתוצאה 3-2.
מבנה ושיטה
ליגת המשנה הצרפתית מורכבת מעשרים קבוצות, הנפגשות ביניהן פעמיים בעונה. בסך הכל הליגה נפרשת על פני 38 מחזורים, המשוחקים בדרך כלל בין החודשים אוגוסט למאי. המשחקים מתקיימים בדרך כלל בימי שישי ושני, למעט מספר משחקים המשוחקים בשאר ימי השבוע וסופי השבוע. הליגה נכנסת לפגרת חורף החל מסוף השבוע האחרון שלפני חג המולד, וחוזרת לפעילות בשבוע השני של חודש ינואר. החל מעונת, נקבע כי שתי קבוצות, האלופה וסגניתה, מעפילות בתום העונה לליגה הבכירה, בעוד שתי האחרונות נושרות לליגה השלישית. עד לעונה זו, מספר העולות והיורדות עמד על שלוש קבוצות.
עבור כל ניצחון מקבלת המנצחת שלוש נקודות, ונקודה אחת עבור שוויון. במקרה של שוויון בנקודות בסיום העונה, נקבע הדירוג על פי פער שערים, ובמקרה של שוויון נוסף, הוא נקבע על פי מספר שערי הזכות. אם גם מדד זה הוא זהה, יחלקו הקבוצות בעלות המאזן הזהה את אותו המקום, אלא אם כן מדובר במקום ראשון או במקומות המובילים לירידה, ובמקרה כזה יתקיים משחק פלייאוף במגרש נייטרלי.
פלאוסקינקוס
פלאוסקינקוס (שם מדעי: Palaeoscincus; משמעות השם: "חומט עתיק") הוא סוג של דינוזאור ממשפחת הנודוזאוריים שחי בתור הקרטיקון המאוחר. הוא נמצא ב-1856 ותואר בידי החוקר ג'וזף ליידי על סמך ממצאי כמה שיניים. המאובנים שלו נמצאו ליד תצורת נהר ג'ודית שעל יד נהר מיזורי שבמונטנה.
לה גולואה
לה גולואה (בצרפתית: Le Gaulois) היה יומון צרפתי שנוסד בשנת 1868 על ידי אדמונד טארבה והנרי דה פן. היומון עסק בספרות ובפוליטיקה. לאחר שנקלע לקשיים, העיתון נקנה ביולי 1879 על ידי איל העיתונות ארתור מאיר שהמשיך להוציאו לאור יחד עם שותפיו פול בורג'ה, אלפרד גרוון, אבל הרמן וארנסט דודה. גי דה מופאסאן היה בין כותביו המפורסמים. במהלך פרשת דרייפוס ב-1898 נקט העיתון קו ניצי כנגד דרייפוס והתאושש על חשבונו של קוראי לה פיגארו. מאייר גם פנה לקהל המלוכנים כדי להגדיל את מכירותיו.
אהובת המוות
עלילה
במוסקבה נפתח מועדון "אוהבי המוות" — קהילה, שחבריה נוטלים את חייהם מרצונם בזה אחר זה. חברי המועדון מאמינים כי החיים על פני כדור הארץ הם שליחות שנועדה להעניש אותם. על אף שהסבל זמני, אין להפריע לחיים באופן שרירותי, מבלי לראות קודם את סימן המוות. כל אחד מהם שמוצא סימן זה, מיד מתאבד, תוך שהוא מותיר מאחוריו מכתב התאבדות פיוטי.
איירה גיטלר
ביוגרפיה
גיטלר כתב מאות הערות אלבום (liner notes), והיה מרואיין קבוע בתוכניות טלוויזיה וסרטים תיעודיים אודות ההיסטוריה של הג'אז.
כיכר אל-מנארה
כיכר אל-מנארה (הכתיב הרווח בעברית: כיכר מנרה; בערבית: ميدان المنارة) היא כיכר עירונית במרכז העיר רמאללה, מרכזה השלטוני והבירה בפועל של הרשות הפלסטינית. נחשבת לאחד השטחים הציבוריים המפורסמים ביותר בשטחי הרשות, ומשמשת גם להפגנות ואירועים.
היסטוריה
במהלך האינתיפאדה הראשונה ועד לסוף הממשל הצבאי הישראלי ביהודה ושומרון וחבל עזה. ב-1993 במסגרת הסכמי אוסלו, שימשה הכיכר מוקד להפגנות ולחיכוך בין האוכלוסייה לחיילי צה"ל.
הלקין
ראו גם
}}
זביגנייב בז'ז'ינסקי
יועץ לביטחון לאומי
בדצמבר 1979 פלשה ברית המועצות לאפגניסטן. בעקבות זאת תמך בז'ז'ינסקי במבצע ציקלון, פעולות שניהל ה-CIA במטרה לחמש את לוחמת גרילה של המוג'אהדין האפגנים באמצעות פקיסטן במלחמתם נגד ברית המועצות.
לאחר כהונתו
בז'ז'ינסקי לא נקט בקו מפלגתי למרות קשריו הדמוקרטים המובהקים. בבחירות לנשיאות ארצות הברית ב-1988 תמך במועמד הרפובליקני ג'ורג' הרברט ווקר בוש.
ניוט סלמנדרה
עבודה במשרד הקסמים
לאחר מכן, סלמנדרה הצטרף למחלקה להסדרת ושליטה של יצורים קסומים, ובילה שנתיים במשרד לזכויות גמדוני הבית לפני שהועבר למחלק החיה, שם הידע הנרחב שלו על יצורים קסומים הוביל לסדרה מהירה של קידומים, והניע אותו קדימה לקריירה מזהירה כמאגיזואולוג, קריירה שממנה שאר משפחת סלמנדרה הסתייגה.
ביקורת
מבקר התרבות ג'ונתן מקינטוש הסביר שהתגובות השליליות נבעו בעיקר מהעובדה שהגיבור הגברי בתחום הפנטזיה או המדע הבדיוני מיוצג באופן מסורתי כאיש "גבוה, נחוש וחזק פיזית, או לפחות שנון, פרוע וכריזמטי" מכיוון ש"זה הופך להיות כמעט הכרחי להסתיר את הפגיעות שלו". על פי מקינטוש, ניוט סלמנדרה מגלם "ייצוג לא טיפוסי וחדשני של גבריות" לגיבור של הרפתקאות קולנועיות, בתקופה שבה התוקפנות והיוהרות של הדמויות הגבריות הראשיות חשובות יותר מהרגישות או מהדיפלומטיה שלהן. (נושאים שקשורים באופן מסורתי יותר לסטריאוטיפים של נשיות). ב"חיות הפלא והיכן למצוא אותן", תכונות אלה מוצגים כאספקטים הירואיים חיוביים. לדברי מקינטוש, רגישותו של סלמנדרה היא אפילו איכותו העיקרית. לכן, גם אם במהלך ההרפתקה דמותו של סלמנדרה תתפתח, התפתחותה תהיה יותר על דגש הקמת יחסי אנוש עמוקים במיוחד.
דולר
מקור השם
העמק היה באותה תקופה תחת שלטון האימפריה הרומית הקדושה, והשימוש במטבע החדש התפשט לרחבי האימפריה. השם יואכימסטאלר היה ארוך מדי, ועד מהרה קוצר ל"טאלר" (Taler או Thaler). בחלקים מסוימים של גרמניה נקרא המטבע Reichsthaler (הטאלר של הרייך). השם "טאלר" היה בשימוש הן בהולנד כ"דאלדר" (rijksdaalder) והן בסקנדינביה כ"דאלר" (דנית: rigsdaler, שוודית: riksdaler). לא ברור כיצד בדיוק הפך הטאלר לדולר. ייתכן כי בהשפעת השמות ההולנדיים והסקנדינביים נקרא המטבע באנגלית "דולר".
שומר הברים
שומר הברים (באנגלית: Road House) הוא סרט פעולה אמריקאי משנת 1989 בבימויו של רודי הרינגטון ובכיכובם של פטריק סווייזי, וסם אליוט כשומרי ברים במסבאה מוזנחת שבצד הדרך, שמגינים על עיר קטנה במיזורי מאיש עסקים מושחת.
נילי טל
קריירה
ב-1998 הפיקה את סרטה התיעודי העצמאי הראשון, "עזה כמוות," בו גוללה את פרשת רצח עינב רוגל מקיבוץ שער הגולן על ידי חברה, גלעד שמן. לראשונה בישראל התיר לה בית המשפט המחוזי בנצרת להכניס מצלמות טלוויזיה לאולם ולתעד את הדיונים.
עברים
העברים כקבוצה אתנית/שבטית עצמאית
המושג "עברים" מופיע במקרא (וראו לגבי הח'בירו להלן), בעיקר בתורה, וכן בספר שמואל א. בשאר ספרי הנביאים הוא מופיע מעט, אולם יונה הנביא מתאר עצמו כ"עברי אנכי" לאנשי הספינה.
הסבר נוסף נובע מכך שבשושלת המקראית, אברהם מוזכר כצאצא של עבר. אפשרי כי צאצאיו של עבר יצרו שבט גדול אשר כונה בשם עברים. כך אברהם היה עברי, וצאצאיו אף הם משויכים לשבט העברי.
הבאים מעבר הנהר
האזכור הראשון במקרא של "עברי" כשם תואר, בא בפסוק: "וַיָּבֹא הַפָּלִיט וַיַּגֵּד לְאַבְרָם הָעִבְרִי", ודעת חז"ל במדרש בראשית רבה (פרשה מ"ב הלכה ח'), שנקרא כך כיוון שבא מעבר הנהר, כלומר – מאזור ארם נהריים, שהרי אברהם יצא לארץ כנען מחרן, ומפורש בספר יהושע : "וָאֶקַּח אֶת אֲבִיכֶם אֶת אַבְרָהָם מֵעֵבֶר הַנָּהָר". הסבר זה קשה משלוש סיבות: ראשית, ארץ המוצא של אברהם אבינו היא אור כשדים, כמפורש בבראשית וכן בנחמיה, ולא עבר הנהר. שנית, "עבר הנהר" הוא מושג יחסי ולא קבוע: ליושבי ארץ ישראל הכוונה לארם-נהריים, אך ליושבי ארם-נהריים הכוונה לארץ ישראל ושלישית - המקובל במקרא הוא, כי מקומות הם הנקראים על שם אנשים ולא ההפך.
מצאצאי עֵבֶר, נינו של שֵׁם
ואילך. ברשימות אלו יוחד עבר במספר היבטים ביחס לשאר הדמויות המוזכרות בהן:
על-פי היבטים ייחודיים אלו הסיקו פרשנים שונים, כי עבר לא היה עוד חוליה "רגילה" בשושלת הדורות, אלא אביה של קבוצה אתנית בפני עצמה ("בני עבר"), ומכאן ההסבר ההולם ביותר לשם "עברים", הלא הם צאצאיו של עבר.
ארץ העברים
"ארץ העברים" (בראשית מ טו), המתוארת על ידי יוסף כמקום ממנו נגנב והובא למצרים, הוא מונח יחידאי במקרא. עם זאת, ודאי שהיה זה חבל ארץ שהמצרים הכירו אותו היטב, וודאי שלא נקרא כך רק על שם משפחת יעקב המצומצמת שגרה בו מספר שנים.
עִבְרִיּוּת בניגוד ליהודיות
עם חזרתו של עם ישראל לארצו בראשית המאה ה-20, החל המונח "עברי" להופיע בכתבים ובפרסומים שונים, ואף בביטויים כגון "הגדוד העברי" "עבודה עברית" ועוד. למונח נלוותה אסוציאציות מהתנ"ך וחזרה לעבר הקדום של עם ישראל, לפני הגלות הארוכה, אך תוך מחויבות להיסטוריה של עם ישראל לדורותיו. הקהילה היהודית בארץ ישראל נקראה "היישוב העברי" ובשם זה היא מופיעה במגילת העצמאות של מדינת ישראל.
מספר אנשי רוח והוגי דעות ביקשו לצקת לזהות העברית החדשה את תרבות המיתולוגיה הכנענית כפי שנחשפה בתעודות שונות ובעיקר בכתבי אוגרית. אנשים אלו, ובראשם עדיה חורון, יונתן רטוש ואהרן אמיר, הקימו את תנועת "העברים הצעירים", שנודעה בכינויה (שניתן לה דווקא על ידי מתנגדיה) "הכנענים", במטרה ליצור את הזהות העברית החדשה, תוך ניתוק מכוון ומודע מהזהות היהודית הגלותית.
הרבנות הצבאית
חיל הרבנות הצבאית הוא חיל בצה"ל העוסק במתן שירותי דת לחיילי צה"ל (כולל לאלה שאינם יהודים) וטיפול בחללים. הרבנות הצבאית היא חיל הכפוף למטכ"ל. בעבר נעשו ניסיונות להכפיף את החיל לאגף כוח אדם, אך הוא נשמר עצמאי.
מלבד הרב גד נבון, אשר הוענקה לו דרגת האלוף עם מינויו – הרבנים הראשיים לצה"ל החלו מדרגה נמוכה מזו. תקן הרבצ"ר השתנה לתקן תת-אלוף, החל מכניסת תא"ל הרב ישראל וייס לתפקיד.
מבנה
מבנה חיל הרבנות הצבאית הנוכחי מתבסס על שתי מחלקות עיקריות: מחלקת הרבנות ומחלקת ההפעלה (המכונה - מטה הרבנות). המבנה ההיררכי של המחלקות, כנהוג ביחידות מטה בצה"ל, מורכב מענפים וממדורים.
שלמה דיכובסקי
פעילותו המשפטית
לאחר שפרש לגמלאות הציע לו אהרן ברק להשתתף בוועדה שתגשר על נקודות החיכוך בין בתי המשפט לענייני משפחה לבין בתי הדין הרבניים, ותפתור את בעיית מרוץ הסמכויות.
התיאטרון הלירי ג'וזפה ורדי
היסטוריה
אחד האירועים החשובים בתיאטרון, הנובע מהכיבוש האוסטרי במאה ה-19, והעובדה שטריאסטה לא הייתה חלק מאיטליה עד 1918, הוא "פסטיבל האופרטה הבינלאומי", הנערך במקום מידי קיץ.
משיב הרוח
התפתחות כתב העת
הגיליונות הראשונים יצאו במרווחי זמן גדולים, ורק כעבור כמה שנים החל כתב העת לצאת בצורה סדירה ולחדור למרכז השיח הציבורי בחברה הדתית, כחלק ממובילי הפריצה הגדולה של העיסוק בספרות ובאומנות בציבור זה. במקביל, הוא פרץ את גבולות המגזר הדתי והפך לאחד מכתבי העת לשירה המוערכים בישראל. עם התבססותו של כתב העת החלו אנשי "משיב הרוח" בפרויקטים המיוחדים שלו ובפרט בכיתת השירה "מזמור", ובפסטיבל 'ימי אהבה לשירה'.
פרפור עליות
פרפור עליות כגורם סיכון
פרפור עליות אינו מסכן חיים כשלעצמו, אולם הוא גורם סיכון גבוה ומרכזי לשבץ מוחי, שהוא אחד משלושת הגורמים השכיחים ביותר לתמותה, והגורם השכיח ביותר לנכות בעולם המערבי. כ-20% ממקרי השבץ המוחי האיסכמי נגרמים על רקע פרפור עליות.
פתופיזיולוגיה
אף על פי שקצב הפעימות בפרפור עליות מהיר בדרך כלל יותר מקצב הלב הרגיל, רובן אינן מגיעות לכדי פעימת לב (פעימה חדרית): פעימה חדרית מתבצעת כאשר האות החשמלי מהעלייה מגיע לקוצב שבין העלייה לחדר (קשר העלייה והחדר), ואולם מאחר שמהירות ההולכה דרך קשר העלייה והחדר מוגבלת, נמנעות רוב הפעימות העלייתיות מלהפוך לפעימות חדריות (מתוך כ-300 פעימות לדקה בממוצע, עוברות לחדר בין 70-100 פעימות).
אחות זרה
פרסים
הסרט זכה ב"פרס וולגין לסרט הטוב ביותר" בפסטיבל הקולנוע ירושלים.
אנה הנטלי
אנה הנטלי (נולדה ב-1982; באנגלית: Anna Huntley) היא זמרת מצו סופרן בריטית.
מפקדת חסן סלאמה
פיצוץ מפקדת חסן סלאמה
עיתוי ההתקפה היה נכון, יוקרתו של חסן סלאמה ירדה פלאים והוא לא פעל נגד כוחות מבצע נחשון.
ארמין קצ'קמטי
ארמין קצ'קמטי (בהונגרית: Kecskeméti Ármin; קצ'קמט, 21 באפריל 1874 – מחנה ריכוז בשטרסהוף, אוסטריה (Strasshof an der Nordbahn), 15 ביולי 1944) היה רב הונגרי, היסטוריון של הספרות, היסטוריון, פרופסור באוניברסיטה, אחיו של הרב ליפוט קצ'קמטי.
הנצחה
זכרו נשמר באמצעות שם רחוב ולוח זיכרון בעיר מאקו, במרכז העיר. בליל 26 באוקטובר 2009 צעיר בן 22 ניפץ את לוח הזיכרון. הלוח החדש נחנך ב-11 בנובמבר. לאסלו שויום, נשיא הרפובליקה של הונגריה, השתתף גם הוא באירוע. הצעיר נתפס על ידי המשטרה ובית המשפט גזר עליו 20 ימי עבודות שירות בגין מעשהו.
אד מיליבנד
קריירה פוליטית
בשנת 2005 נבחר לפרלמנט של הממלכה המאוחדת כנציג מחוז דונקאסטר צפון. ביוני 2007, עם כניסתו של גורדון בראון לתפקיד ראש הממשלה, הוא מונה לתפקיד שר במשרד הקבינט וכצ'נסלור של דוכסות לנקסטר. הוא כיהן בממשלה יחד עם אחיו שר החוץ, דייוויד מיליבנד, ובכך היו לאחים הראשונים המשרתים יחד בממשלה הבריטית מאז שנת 1938. באוקטובר 2008 מונה לתפקיד השר לענייני אנרגיה ושינויי אקלים.
חיים אישיים
החל משנת 2002 בת זוגו היא ג'סטין ת'ורנטון, עורכת דין, ובמאי 2011 הם נישאו. לזוג שני בנים, דניאל וסמואל. מיליבנד הוא היושב ראש היהודי הראשון של מפלגת הלייבור. הוא מגדיר עצמו כיהודי חילוני, מצהיר על כך שהוא גאה להיות יהודי ומרבה להזכיר את הוריו הפליטים שברחו לממלכה המאוחדת מאימת הנאצים.
יילנדס פוסטן
היסטוריה
יילנדס פוסטן התפרסם בעולם לאחר שפרסם קריקטורות של הנביא מוחמד ב-30 בספטמבר 2005 שהוביל לפרשת קריקטורות מוחמד, משבר דיפלומטי בין דנמרק לעולם המוסלמי.
גיבור על נמלים
תקציר העלילה
במהלך המשפט, נמלה בשם זוק מתעקש על עונש מוות, אך הוא כפוף למלכה, והיא מחליטה לגזור על לוקאס עבודת כפיים. נמלה בשם הובה מתנדבת להיות המאמנת האישית שלו, ועד מהרה הם הופכים להיות חברים כאשר הם מדברים ביניהם ולומדים את ההבדלים בין נמלים לבני אדם. לוקאס נכשל במשימה שהובה הכריחה אותו לבצע יחד עם קרילה ופוגאקס בעלה, אמנם במתקפת צרעות פתאומית על הקן הוא מצליח להבריח אותן וזוכה בהערצה מצד כל הנמלים, מלבד זוק. עד מהרה מבין לוקאס שלא קל להיות נמלה, ובמהלך שהותו בקן הוא נקלע אל שלל צרות אחרות ועומד בפני איומים רבים שהנמלים חוות באופן יומיומי.
הובה מראה ללוקאס שתי תמונות של האויבים הכי גדולים של הנמלים המאיימים להשמיד אותן, ובאחד מהם רואים את המדביר המקומי - סטן. לוקאס נזכר בחוזה שסטן שכנע אותו לחתום עליו, ויחד עם חבריו הנמלים הוא הולך אל ביתו במטרה להתקשר אל סטן ולבטל אותו, אך הוא מגיע אל מספר של פיצרייה במקום. באותו הזמן, אחותו חוזרת הביתה והם נאלצים להתחבא בתעלת הביוב עד רדת החשיכה. כשהם חוזרים אל הקן, זוק מאשים את לוקאס בכך שהעמיד את הובה, שליוותה אותו, בסכנה, והוא מודיע לו שאחרי כל כך הרבה דברים רעים שהוא עשה כנגד הנמלים, הוא לעולם לא יחזיר אותו לגודלו הטבעי. הובה כעסה על דבריו של זוק ואילו לוקאס ברח מפוחד, אך כאשר צפרדע אוכלת את לוקאס - זוק הוא זה שמשחרר אותו. מאותו הרגע מתחיל זוק לחבב את לוקאס ולחשוב שהוא לא כזה נורא. הם מדברים על ההבדלים ביניהם, וזוק מסביר ללוקאס שהנמלים עובדות בשביל התועלת הכללית, בעוד שלוקאס מצהיר שבני האדם עובדים לתועלתם האישית בלבד. זוק מבולבל ותוהה איך בכלל מצליחים להשיג משהו בעולמו של לוקאס.
הכנסות
הסרט כשל בבית הקולנוע וכמעט ולא הצליח לכסות את תקציבו. הסרט הכניס כ-55 מיליון דולר לאחר כל הקרנותיו כאשר תקציבו עמד על 50 מיליון דולר. גרסת התלת־ממד וה-IMAX של הסרט צלחו מעט יותר אך לא הניבו הכנסות גדולות כמצופה.
יוהנס השלישי, קיסר אתיופיה
בזמן המאבק בין עלי השני ויריבו הדאג'זמץ וובה היילה מריאם של סאמיאן, הקיסר יוהנס הודח והושב מספר פעמים בין 30 באוגוסט 1840–1851 והתחלק עם דודנו סהלה דנגל בשלטון. ההדחה הראשונה של יוהנס הייתה באוקטובר 1841 בגלל תמיכתו בדאג'זמץ וובה לאחר מכן הוא הוחזר ב-1845 ואז שוב הודח והוחזר ב-1850 מסיבה לא ידועה.
שלמה להט (לנדאו)
ביוגרפיה
בסוף שנת 1950 נערך בצה"ל תרגיל "צמד" בו הפגין חיל האוויר ביצועים נמוכים וספג ביקורת קשה על תפקודו. אחת ממסקנות התרגיל הייתה כי יש לשפר את הכשרת המפקדים וב-1951 נבחרו שני המפקדים הראשונים ללימודים בחו"ל, עזר ויצמן אשר נשלח לאנגליה ושלמה להט לנדאו, שהיה לקצין הראשון מצה"ל שנשלח ללימודים בבית הספר לפיקוד ומטה בארצות הברית, אותו סיים בהצטיינות. בשובו מונה למפקד בסיס תל נוף ואחר כך למפקד בסיס חצור.
לאון שניידרובסקי
קריירה
כאשר נכנס לבית האח הגדול עבד שניידרובסקי כמוכר בחנות בגדים בהרצליה, אך הצהיר על עצמו שברצונו לפתח קריירה בתחום עיצוב האופנה, להיות סטייליסט מוביל וזמר נשמה פופולרי.
שלמה להט (לנדאו)
ביוגרפיה
להט חבר לדן טולקובסקי שמונה למנכ"ל דיסקונט השקעות וכיהן כסגנו ואחד מבעלי המניות הבולטים בחברה ובחברות שהשקיעה בהן. כמו כן היה חבר מועצת המנהלים של ישקר. הוא היה מאבות תעשיית ההיי-טק בישראל. בין השאר התיידד עם אפי ארזי בעת שזה ביקר בישראל, מה שהביא להשקעה של דסק"ש בהקמת סאיטקס.
היסטוריה של ממלכת ירדן
התקופה ההלניסטית והרומית
בשנת 332 לפנה"ס כבש אלכסנדר הגדול את האימפריה הפרסית והביאו עמו לאזור את התרבות ההלניסטית. באותה התקופה נוסדה גם העיר סלטוס. לאחר מותו של אלכסנדר בשנת 323 לפנה"ס, חולקה האימפריה שלו בין יורשיו הדיאדוכים. ארץ ישראל ועבר הירדן הפכו לאזורי מחלוקת בין בית תלמי שקבע את מושבו במצרים לבין בית סלאוקוס, שהתבסס בסוריה. בשלהי התקופה ההלניסטית, התגוררה בעבר הירדן המזרחי אוכלוסייה מעורבת שכללה יהודים, יוונים, ערבים ועמונים. אחד מהשרידים המרשימים ביותר מאותה התקופה הוא עיראק אל-אמיר, ארמון בסגנון ההלניסטי שנבנה על-ידי משפחת בית טוביה היהודית. הנבטים, נוודיים ערביים שמקורם בצפון-מערב ערב הסעודית של ימינו, ניצלו את התפוררותה והיחלשותה של האימפריה הסלואוקית והקימו את ממלכתם באזור הרי אדום ובנגב בסביבות שנת 169 לפנה"ס. השטחים שממזרח לנהר הירדן נכבשו בידי המלכים החשמונאים יוחנן הורקנוס ואלכסנדר ינאי. הנבטים צברו הון רב בזכות שליטתם בנתיבי הסחר. הם הקימו את בירתם בעיר פטרה שבהרי אדום. העיר שגשגה בזכות הקמתם של מערכות השקיה וחקלאות. הנבטים היו ידועים גם כסתתים מוכשרים, והם הותירו אחריהם שרידי מבנים מרשימים, כדוגמת מקדש אל-ח'זנה הידוע, החצוב כולו באבן חול. על-פי הסברה המקובלת, האתר נבנה כמאוזוליאום למלך הנבטי חרתת הרביעי.
היסטוריה איסלאמית
בתמונה שמשמאל ניתן לראות פאלס (שמו של מטבע הנחושת שהופק החל מימי בית אומיה ובית עבאס ובמידה מסוימת עד המאה ה-19), שעליו מוטבע השם "אלאורדון" (ירדן). הסברה הרווחת בקרב נומיסמטיסטים היא שמטבע זה, הנושא את שמו של מחוז (ג'ונד) ירדן, נראה יוצר בטבריה, בירתו הקודמת של המחוז.
עלייתו לשלטון של המלך חוסיין
עוד מימי שלטונו הראשונים של המלך חוסיין, אשר עלה לשלטון במאי 1953, הניסיון לשילובם של הפלסטינים תושבי הגדה המערבית בממלכת ירדן היווה את המשימה העיקרית בה עסק. המלך, אשר התחנך בבריטניה והיה בעל אוריינטציה פרו מערבית, בדומה לסבו, ביקש בימיו הראשונים להמשיך במגמת הליברליזציה בממלכה, אשר בה החל סבו בימיו האחרונים והמשיך אביו טלאל במסגרת חוקת 1952. מספר ימים לאחר הכתרתו, מינה חוסיין לתפקיד ראש ממשלת ירדן את פאוזי אל-מולקי, בעבר שגריר ירדן בבריטניה, אשר היה מוכר בדעותיו הליברליות באופן יחסי, וביקש להנחיל תפיסות אלו ברחבי ירדן. בין פעולותיו הראשונות של אל-מולקי, בתמיכתו של המלך, הייתה חקיקתו של חוק המפלגות, מדצמבר 1953, אשר העניק לתושבי ירדן את הזכות להקים מפלגות פוליטיות, כל עוד אלו אינן מהוות סכנה ליציבותו של המשטר ההאשמי או לקיומה של ירדן. כמו כן בתקופה זו נפתחו מספר עיתונים חדשים, וכן שוחררו אסירים פוליטיים, בין היתר במטרה להפגין את חוסנו ויציבותו של המשטר, ואת השתלבותם של הפלסטינים בממלכה.
אירועי ספטמבר השחור
עם זאת, לאירועי ספטמבר 1970 הייתה השפעה מסוימת גם בתקופה זו על מהלכי המשטר הירדני, אשר ביקש להפריד ככל הניתן בין האלמנט הפלסטיני לזה הירדני בממלכה, לפחות ברמה הפוליטית. מסיבה זו, יוזמתו של המלך חוסיין משנת 1972, אשר זכתה לכינוי "תוכנית הפדרציה" וביקשה להסדיר את הסכסוך בין ירדן לישראל, קראה להפיכת ירדן לשני חבלים אוטונומיים, המושתתים על שתי גדות הירדן, במסגרתה כל חבל ייהנה מאוטונומיה כמעט מוחלטת, למעט בתחומי הביטחון, הכלכלה ויחסי החוץ. כך ביקש חוסיין להחזיר לרשותו את הגדה המערבית, מבלי להסתכן פעם נוספת מהשתלטות הגורם הפלסטיני על ממלכתו. עם זאת, יוזמה זו לא יצאה לפועל, בין היתר כתוצאה מהתנגדותה של ישראל לתהליך, וכן של אש"ף, אשר ראה את היוזמה כניסיון לפגוע במעמדו כגוף המייצג של העם הפלסטיני. מבחינת הפלסטינים עצמם, בצד תמיכה מסויגת, רבים מהפלסטינים בגדה המזרחית, אשר התאקלמו שם זה מכבר, ביקשו להימנע ממצב בו יצירת אוטונומיה פלסטינית בגדה המערבית תוביל להכחדת האלמנט הפלסטיני מהגדה המזרחית כליל.
ניתוק הזיקה בין ירדן והגדה המערבית
במצב עדין עמדה הממלכה בימי מלחמת המפרץ כאשר חוסיין נדרש לאזן בין האינטרסים של סדאם חוסיין, שנתמך על ידי הארגונים הפלסטינים ועל ידי יאסר ערפאת, אשר היה בכוחם לנסות ולערער את המצב הפנימי במדינה, ובין האינטרסים של ארצות הברית ומדינות הקואליציה. עם זאת ירדן הייתה בין הזריזות לנצל את המצב שנוצר לאחר המלחמה, ליזום ולהצטרף לועידת מדריד, ולפתוח במגעים שהביאו להסכם השלום בשנת 1994.
בשנות התשעים החל מצב בריאותו של חוסיין מדרדר. מזה שנים היה ידוע כי יורשו הוא הנסיך חסן, אחיו הצעיר. סמוך למותו הדיח חוסיין את אחיו מתפקיד יורש העצר, ומינה לתפקיד זה את בנו עבדאללה, אשר עלה לשלטון עם מותו של חוסיין, בשנת 1999.
אלפרד טרסקי
טרסקי היה כותב פורה שנודע יותר מכל הודות לחיבוריו המתמטיים בתחום תורת המודלים, מטא-מתמטיקה, לוגיקה אלגברית, אלגברה מופשטת, טופולוגיה, גאומטריה, תורת המידה, לוגיקה מתמטית, תורת הקבוצות וכן בתחום הפילוסופיה האנליטית.
נעוריו וראשית דרכו
משהושבה עצמאותה של פולין בהמשך אותה השנה, עברה הנהגת האוניברסיטה לידיהם של יאן לוקאשביץ', סטניסלב לשנייבסקי וואצלב שרפינסקי; עד מהרה הייתה האוניברסיטה למוסד מחקר מוביל ברחבי העולם בתחומי הלוגיקה, יסודות המתמטיקה ופילוסופיה של המתמטיקה. מפגש שקיים טרסקי עם לשנייבסקי, שינה את חייו לאחר שהאחרון עמד על גאונותו ושכנעו לנטוש את הביולוגיה ולבכר את המתמטיקה על פניה. מאותה העת, החל טרסקי לשמוע את הרצאותיהם של לוקאשביץ', שרפינסקי, סטפן מאזורקייביץ' וטדאוש קוטרבינסקי, והיה לאדם היחיד שלשנייבסקי הנחה את עבודת הדוקטור שלו.
לאחר שהפך לאדם הצעיר ביותר שהשלים דוקטורט באוניברסיטת ורשה, טרסקי לימד לוגיקה במכון הפדגוגי הפולני, מתמטיקה ולוגיקה באוניברסיטה, והיה לעוזרו של לוקאשביץ'. טרסקי לימד מתמטיקה גם בבית ספר תיכון בורשה. שילוב זה (בין אינטלקטואליות מחקרית ולימוד בבית ספר תיכון) לא הייתה נדירה בימים שלפני מלחמת העולם השנייה.
גביע אירופה
{{פירושונים|
יהדות פאס
השושלת המרינית (1269 - 1465)
מתקופה זו ידועים הרבנים רבי דוד בן זכרי שנפטר בשנת ה'מ"ז (1287) ורבי משה בן זכרי, שניהם החליפו מכתבים עם הרשב"א שהיה מגדולי התורה בספרד. במאה ה-14 חיו בפאס הרבנים: נסים בן מלכא - מחבר ספר קבלי בשם "צניף מלוכה", בנו רבי יהודה בן מלכא - מחבר פירושים על פרקי דרבי אליעזר וספר יצירה, רבי יוסף הכהן אבן סוסאן הדיין, מצאצאיו של רבי יהודה הכהן אבן סוסאן, רבי יהודה אלכרסאני מחבר הספר "ארון עדות", שנחשב לתלמידו של אבן סוסאן.
לאחר גזירות קנ"א (1391) הקהילה בפאס נודעה בחכמים ובבתי-דין מעולים. רבי שמעון בן צמח דוראן, שנחשב אחד מגדולי הפוסקים של תקופתו, כותב לחכמי פאס: . הוא מזכיר בכתביו חכם מפאס בשם רבי יצחק בן נחמיאש. בנו רבי שלמה בן שמעון דוראן התכתב אף עם חכמי פאס וביניהם הזכיר את רבי נתן בוסתי.
תושבים ומגורשים
היו הבדלים בין שתי הקהילות גם במנהגים הדתיים: בנוסח התפילה - המגורשים התפללו בנוסח הספרדים והתושבים בנוסח צפון אפריקה. לעיתים פרצו מחלוקות בין התושבים והמגורשים, אולם אחת מן החריפות שבהן הייתה המחלוקת על היתר הנפיחה שאותו הנהיגו המגורשים. במחלוקת על הנפיחה נטל רבי חיים גאגין חלק משמעותי ומוביל מצדם של התושבים, וספרו "עץ חיים" משמש המקור היחיד המתעד ומתאר את הפולמוס לפרטי פרטים. המחלוקת התעוררה מפעם לפעם בשנים שלאחר גירוש ספרד (ה'ר"ס 1500–ה'רצ"ה 1535).
השושלת הסעדית (1554 - 1650)
בשנת ה'שנ"ט (1599) מבטל המלך את סמכות הרבנים לאסור את הפוליגמיה. הרבנים שסברו כי ההיתר מעיב על שלום הבית, הצליחו לפעול שהיתר זה יוגבל למקבלי רישיון מיוחד, שיונפק ליחידים על ידי הרבנים.
הריגת סוליקה חגואל (1834)
סוליקה חגואל הייתה נערה יהודיה שנולדה בטנג'יר ב-1817. מסיבות בלתי ברורות היא נתבעה על ידי מוסלמים להיכנס לאמונה המוסלמית, ומשסירבה - הובאה בפני בית המשפט המוסלמי בפאס שדן אותה למיתה. לפי צו בית המשפט היא הוצאה להורג בחוצות העיר פאס, בשנת 1834, לעיניהם של היהודים ההמומים. יהודי פאס ערכו מגבית כדי לפדות את שרידי גופתה.
אוסטאובלסט
אוסטאובלסט (Osteoblast, מיוונית ὀστέο - עצם ו-βλαστάνω - נבט) או תא יוצר עצם הוא שמו של תא האחראי לבניית עצם. זהו תא חשוב במערכת של משק הסידן. אוסטאובלסטים מייצרים תערובת חלבונים שעיקרה קולגן מסוג I וגורמים למינרליזציה של התערובת ליצירת משתית העצם.
דמוגרפיה של גאורגיה
דת
על פי מפקד האוכלוסין משנת 2002 רוב האוכלוסייה בגאורגיה הם נוצרים עם כ-90%, ומיעוט מוסלמי של כ-10%. הרוב המוחלט של הנוצרים שייכים לכנסייה הגאורגית (מספר תושבי גאורגיה מנה באותם ימים כ-5.5 מיליון איש). התפלגות האוכלוסייה לפי דת:
יהדות גאורגיה
הקהילה היהודית בגאורגיה עתיקת יומין ויש הסבורים כי ראשיתה עוד מימי חורבן בית ראשון - גלות מסופוטמיה ומימי נבוכדנאצר. היהודים הגאורגים חיו באופן מסורתי בנפרד, לא רק מהגאורגים בסביבה אלא גם מהקהילה האשכנזית בטביליסי.
ביולי 1971, קבוצה של יהודים גאורגים קיימו שביתת רעב במוסקבה. מאבקם של יהודי גאורגיה הובילה לשינוי היסטורי בעמדת השלטונות הסובייטים, ובמהלך שנות ה-70 החלה עליה מסיבית לישראל. כ-30,000 יהודים גאורגים עלו לישראל, וחלקם למדינות אחרות, כ-17% מיהודי ברית המועצות עלו בתקופה זו. מספר היהודים בגאורגיה ירד מ-28,300 בשנת 1970 ל-24,800 ב-1989. מאז הכרזת העצמאות של גאורגיה ב-1991, אלפי יהודים גאורגים עלו לישראל. בשנת 1993 מספר היהודים בגאורגיה הוערך ב-14,500 איש.
איירבוס A350
עיצובים מוקדמים
ב-6 באוקטובר 2005 הוכרז על השקה תעשייתית מלאה של התוכנית, בעלות פיתוח מוערכת של 3.5 מיליארד אירו. הגרסה הזאת של A350 תוכננה לשאת 250–300 נוסעים, שני מנועים, וגוף רחב המבוסס על A330. לפי התוכנית, ל-A350 יהיו כנפיים משופרות ומנועים חדשים, אך אותו מרכב וחתך רוחב כמו של קודמו. בהחלטה שעוררה מחלוקת, מבנה הגוף היה אמור להיות מורכב בעיקר מ-AL-Li (שילוב של אלומיניום וליתיום), במקום CFRP (סיבי פחמן מחוזקים בפלסטיק; Carbon Fibers Reinforced Plastic) שבשימוש בואינג 787. האיירבוס A350 אמור היה להיכנס לשירות בשנת 2010 בשתי גרסאות: A350-800 עם טווח טיסה של 8,800 מיילים ימיים (16,300 ק"מ) ויכולת נשיאה של 253 נוסעים ב-3 מחלקות, ו-A350-900 עם 300 מושבים ב-3 מחלקות, וטווח טיסה של 7,500 מייל ימי (13,890 ק"מ). זאת כדי ליצור מתחרה ישיר לבואינג 787-9 ול-777-200ER.
עיצוב
על פי גורמים באיירבוס, העיצוב החדש כולל מיזוג אוויר טוב יותר בתא הנוסעים, עם רמת לחות מבוקרת של 16% במשך הטיסה ומתחת לגובה 6000 רגל (1,800 מטר), שמירה על לחץ קבוע ומערכת בקרת זרימה המתאימה את זרימת האוויר בתא הנוסעים לעומס הנוסעים.
ההוביט: מסע בלתי צפוי
עלילת הסרט
החבורה נתקלת לבסוף ברדגסט החום (סילבסטר מקוי), מכשף מהאיסטרי שחי ביער־אופל. הוא אומר להם כי נתקל באופל העולה ומציף את היער הירוק ומרעילו, עד כי הוצף ביצורי אופל, כדוגמת עכבישי ענק, המכשף אף מספר כי צפה בבעל האוב, המסוגל להעלות את רוחות המתים והתיישב במבצר דול גולדור הנטוש ואיך הוא מרעיל את היער. כמעט מיד החבורה נרדפת על ידי קבוצת אורקים רכובה על וארגים (זאבי ענק), כשרדגסט מחפה על בריחתם. גנדלף מוביל אותם דרך מעבר אבן אל עמק אמלדריס (ריוונדל) כשהוארג והאורקים מובסים על ידי פרשים אלפים. תורין וגנדלף מציגים לאדון האלפים, אלרונד (הוגו וויבינג), מפה סודית שברשותם ואלרונד מגלה כי על פי המפה ישנה דלת חשאית המובילה אל בטנו של ההר הבודד, שנפתחת רק בחג דורין. גנדלף האפור מזומן אל המועצה הלבנה, לשיחה עם גלדריאל (קייט בלאנשט), סרומן (כריסטופר לי) ואלרונד לדווח על פשר מעורבותו בארגון מסעם של הגמדים, והוא מסביר כי נתקל ברדגסט החום, שהזהירו בפני בעל האוב, שייתכן וזהו שר האופל, סאורון, אך שאר חברי המועצה ספקנים מאחר שסאורון הובס ובעל האוב אינו אלא אדם המשתעשע במאגיה שחורה.
הפקה
אנדי סירקיס השלים את הסצנה בה הוא מגלם את גולום בשבוע הראשון של ההפקה, אך המשיך להשתתף בצוות כבמאי משנה.
מוזיקה
הפסקול של הסרט והמוזיקה המלווה אותו הולחנה ונכתבה על ידי הווארד שור (שגם הלחין וכתב את המוזיקה לטרילוגיית "שר הטבעות)". הפסקול לסרט "ההוביט: מסע בלתי צפוי" מחולק לשני חלקים והוא כולל את הגרסה התקנית, והגרסה המיוחדת. הפסקול הוקלט באולפני אבי רוד (Abbey Road Studios) שבלונדון.
מועמדויות ופרסים
פסקול הסרט בהלחנתו של הווארד שור היה מועמד לקטגוריית הפסקול הטוב ביותר מטעם התאחדות מבקרי הסרטים של וושינגטון הבירה. כמו כן הסרט היה מועמד לפרס בחירת המבקרים 2013 (Critics Choice Award) בקטגוריות הבאות: עיצוב גרפי, עיצוב התלבושות, האיפור והאפקטים הוויזואליים הטובים ביותר והיה מועמד גם לפרס חברת פניקס לביקורת סרטים (Phoenix Film Critics Society) בשלוש קטגוריות שונות: עיצוב ההפקה, אפקטים מיוחדים ועיצוב תלבושות.
הסרט היה מועמד לפרס אוסקר בקטגוריות עיצוב ההפקה הטוב ביותר, איפור ועיצוב השיער הטובים ביותר והאפקטים הטובים ביותר.
הסרט זכה בפרס במסרת טקס פרסי הקולנוע של MTV בקטגוריות הגיבור הטוב ביותר למרטין פרימן כבילבו באגינס.
וילי ואן דר קיילן
קריירת משחק
בהמשכה של אותה העונה עבר ואן דר קיילן למאסטריכט, אך כבש שלושה שערים בלבד ב-17 הופעות ולא הצליח לסייע לקבוצתו לשרוד בליגה הבכירה. הוא עבר לעונת פרישה באוברפלט-פאבריק מליגת המשנה הבלגית, שם כבש שמונה שערי ליגה ב-28 הופעות, לפני שפרש ממשחק פעיל בגיל 36.
נבחרת הולנד
סיבה נוספת למיעוט הדקות הבינלאומיות של ואן דר קיילן, על אף קריירת המועדונים המוצלחת באותן השנים, הייתה הסכסוך המתמשך בין ואן דר קיילן וחברו לקבוצה יאן ואן בוורן, לבין יוהאן קרויף. הסכסוך הארוך בין שחקניאייאקס ופיינורד לבין אלו של פ.ס.וו. החל עוד בעשור הקודם, כאשר ואן בוורן ביקר את קרויף ואת המוטיבציה שלו לשחק במדי הנבחרת. הדבר הוביל להצקות בלתי פוסקות מצד שחקניה של אייאקס ופיינורד בנבחרת כנגד ואן דר קיילן ו-ואן בוורן. הדבר התבטא בין היתר בכך שבמהלך משחקי של הולנד הקפידו שחקני אייאקס ופיינורד להתמסר ביניהם ולא לשתף כלל את ואן דר קיילן במהלכי ההתקפה. ואן דר קיילן התרעם על היחס המועדף לו זכה קרויף מצד ההתאחדות, המאמן ושחקני הבנחרת, והעימות הגיע לשיאו בשנת 1975, במהלך אימון של הנבחרת ההולנדית לקראת משחק מול. קרויף וניסקנס, אז שחקני ברצלונה, איחרו במספר ימים למחנה האימון של הנבחרת, והמאמן ג'ורג' קנובל עצר את האימון רק כדי לברך את השניים על הגעתם. ואן דר קיילן הגיב לכך ואמר: הנה הגיעו מלכי ספרד, מה שעורר תרעומת רבה מצדו של קרויף. האחרון דרש מהמאמן לבחור בינו לבין ואן דר קיילן, והמאמן צידד בקרויף, מה שהוביל לעזיבתם של ואן דר קיילו ו-ואן בוורן.
לאחר הפרישה
עם פרישתו ממשחק חזר ואן דר קיילן לפ.ס.וו. כמאמן נוער ומאמן התקפה, ובמרץ 1987 אף שימש כעוזר מאמן בקבוצה הבוגרת, תחת המאמן חוס הידינק.
ישיבת כנסת חזקיהו
הישיבה בבניינה הנוכחי
מנהל הישיבה במשך למעלה מיובל שנים היה דוד מישקובסקי, אחיו של ראש הישיבה, שנפטר בתשס"ו. בשנות השישים התמנה כמשגיח הרב דב יפה, לצדו של הרב אליהו לופיאן. באלול תש"ל, לאחר פטירת הרב לופיאן התמנה הרב יפה תחתיו למנהלה הרוחני של הישיבה, עד לפטירתו בחשוון תשע"ח (נובמבר 2017).
שפתון על צווארונך
הסגנון
מסגרת העלילה, בה משולבים השרות והסגנון הצבאי בשרות במסגרת אזרחית, נלקחה מחוויותיו של פוטר עצמו בעת שירותו בשנות החמישים. בסדרה מוצגת הלהיטות של הפקידות הבכירה ליציאה למלחמה על "כבוד בריטניה" ללא עילה מספקת. הסדרה מסתיימת ערב היציאה למלחמה ובשיר "הנח את הנשקך" (1956) של אני שאלטון, כמסר רומנטי ואנטי-מלחמתי כאחד.
הסדרה הייתה מועמדת בשנת 1994 לשני פרסי באפט"א, בקטגוריות "איפור הטוב ביותר" ו"המוזיקה הטובה ביותר".
אייפון 3GS
אייפון 3GS (באנגלית: iPhone 3GS) הוא טלפון חכם בעל מסך מגע שנוצר על ידי חברת אפל והדור השלישי בסדרת האייפונים שלה. ההכרזה על המכשיר נעשתה ב-8 ביוני 2009 במהלך כנס ה-WWDC של שנת 2009 של החברה בסן פרנסיסקו. המכשיר תומך במערכת ההפעלה IOS מגרסה 3.0 ומעלה. הדור הקודם של מכשירי האייפון היה האייפון 1, כאשר בדור הזה נוספה האות S, שמסמלת את המהירות המשופרת של המכשיר. בין השינויים במכשיר שופרה המהירות, המצלמה ועוצמת הסוללה, נוספו מצפן, רמקול פנימי ושליטה קולית.
סיוף בכיסאות גלגלים
סיף בישראל
בישראל, הענף היווה ענף פאראלימפי מפותח בשנות ה-70 וה-80, אלא שלימים, דעך הענף ונעלם לחלוטין. לקראת העשור השני של המאה ה-21, חזר להיות ענף תחרותי, במיוחד עבור נכי צה"ל.
3M-54 Klub
3M-54 Калибр (קליבְּר - Kalibr) ו 3M-14 Бирюза (בִּירְיוּזה - Biryuza) הם טילי שיוט על-קוליים רוסיים מודרניים שנכנסו לשימוש מבצעי בשנת 2012. הטילים נגד מטרות קרקעיות, ספינות וצוללות (נובוסיבירסק), המפותחים על ידי "NPO Novator" (נקראה בעבר OKB-8). סימול נאט"ו של הטיל הוא "SS-N-27A", והוא מכונה בנאט"ו "Sizzler". קיימות וריאציות שונות של הטיל, והוא ניתן לשיגור ממשגרים קרקעיים, מספינות ומצוללות. הוא נמצא בשימוש רוסיה, הודו, אלג'יריה, סין ווייטנאם (ולפי מקורות אחדים גם בשימוש איראן).
גרסאות
קלוב- S גרסה נוספת לשימוש בצוללת
קארה דלווין
ביוגרפיה
בראיון סיפרה כי אמה הייתה מכורה להירואין וכי היא סובלת מדיכאון וחרדה מאז שהייתה נערה
סבה מצד אמה של דלווין הוא סר ג'וסלין סטיבנס, לשעבר יושב הראש של המורשת האנגלית. סבתה מצד אמה הייתה העוזרת האישית של הנסיכה מרגרט. סבי סביה מצד אמה הם הברונטים לבית פאודל-פיליפס, ודרכם יש לדלווין שורשים יהודיים-בריטיים.
משחק
בשנת 2015 השתתפה בסרט "פני מלאך", המבוסס על סיפור משפטה של אמנדה נוקס. בנוסף, היא שיחקה גם בתפקיד ראשי בסרט "ערים של נייר" המבוסס על רב-מכר מאת ג'ון גרין.
ב-2017 שיחקה בסרט "ולריאן ועיר אלף הכוכבים" בבימויו של לוק בסון, וכן בסרט הדרמה העצמאי "קדחת הצבעונים", לצד אליסיה ויקנדר. ב-2018 שיחקה בדרמה "הריח שלה" בכיכובה של אליזבת מוס, ושיחקה במותחן הבלשי "שדות לונדון", אשר מבוסס על ספרו באותו השם של מרטין איימיס משנת 1989.
הפארק הלאומי הרי הגעש של הוואי
אקולוגיה
בין 11 המינים של זוחלים בפארק יש מין אחד של זיקית, 5 מינים של שממיות, 2 מינים של חומטים, מין אחד של נחש ושני מינים של צבי ים, בהם צב ים קרני מצוי בסכנת הכחדה.
היסטוריה
בתוך כמה שבועות הוקם גם שירות הפארקים הלאומיים של ארצות הברית שניהלה את מערכת הפארקים. במקור היה הפארק קרוי "הפארק הלאומי הוואי" (Hawaii National Park) והתפצל מהפארק הלאומי הליאקלה ב-22 בספטמבר 1961 על מנת להיקרא "הפארק הלאומי הרי הגעש של הוואי".
פעילות געשית במאה ה-21
ב-19 במרץ 2008 התרחש פיצוץ קטן בלוע האלמאומאו, שהיה הפיצוץ הראשון מאז שנת 1924 וההתפרצות הראשונה בקלדרה של קילוואה מאז ספטמבר 1982. הפיצוץ זרע הרס באזור בגודל של כ-300 דונם. מאזור יישוב בסמוך להר דווח גם על כמות קטנה של אפר געשי שנפלט במהלך ההתפרצות. ההתפרצות כיסתה חלקים מכביש שולי הלוע וגרמה נזק לתצפית האלמאומאו. במהלך הפיצוץ לא נפלטה לבה, ועל כן ייתכן כי מקורה גזי או הידרותרמי.
שרלטו קופלי
קריירה
לאחר שסיים את לימודי התיכון החל לעסוק בקולנוע, יצר שני סרטים בעצמו, וסרט קצר בן שש דקות "חי ביוהנסבורג" ביחד עם שותפו מגיל צעיר, הבמאי ניל בלומקאמפ.
הכתרה (ספר)
עלילה
עם הגעתו, תוך כדי טיול, מידי האומנת דה-קליק נחטף הבן הצעיר של הדוכס הגדול, בן דודו של הקיסר לעתיד מיכאיל (מיקה). לאחר זמן מה, המשפחה מקבלת דרישת כופר בדמות תכשיטים (תחילה תכשיטים נשיים, ואז "יהלום אורלוב", המעטר את השרביט הקיסרי), אחרת מיק יוחזר בחלקים. בני משפחת המלוכה מורים לאראסט פטרוביץ' פנדורין לפתוח בחקירה באופן רציני, רגיש וללא פרסום העניין.
אליעזר לחנה
אליעזר לחנה (נולד ב־29 באוגוסט 1958) הוא עיתונאי ספורט ושדרן רדיו ישראלי.
טומי דיק
אחרי המלחמה
טומי דיק נפטר בשנת 1999 והוא בן 74.
אוסטרליה
האוכלוסייה באוסטרליה כיום כוללת ברובה אנשים ממוצא אירופאי, בפרט מהאיים הבריטיים. תושביה המקוריים של אוסטרליה וילידי המקום מכונים אבוריג'ינים, ומהווים כיום מעט יותר מ-2 אחוזים מאוכלוסיית היבשת.
היסטוריה
לאחר אירועי 11 בספטמבר התייצבה אוסטרליה לימין ארצות הברית, ותמיכתה במלחמה האמריקאית בטרור אף התחזקה לאור ה בבאלי ב-2002, שבו נהרגו אוסטרלים רבים. ב-2003 שלחה אוסטרליה כ-2000 חיילים למלחמה בעיראק וראש הממשלה מטעם המפלגה הליברלית ג'ון הווארד ניהל מדיניות פרו אמריקאית, אף יותר מזו של טוני בלייר, ראש ממשלת בריטניה. בימיו של ג'ון הווארד זכתה אוסטרליה לצמיחה כלכלית מרשימה ולתיירות עולמית גדלה. בבחירות נובמבר 2007, לאחר יותר מעשר שנות שלטון המפלגה הליברלית, ניצחה בפער גדול מפלגת הלייבור בראשות קווין ראד את יריבתה.
קביעת עיר הבירה
בשנת 1911 הופרד מחוז טריטוריית הבירה האוסטרלית (Australian Capital Territory) ממדינת ניו סאות' וולס. והעיר קנברה, שהוקמה בו, הוכרזה כעיר הבירה של אוסטרליה.
המנון ודגל
המנון בשנת 1984 הוחלט להוסיף להמנון המלכותי של אוסטרליה, המנון הממלכה המאוחדת "אלוהים נצור את המלך" (God Save the King), המנון נוסף - המנון אוסטרליה "צעדי קדימה אוסטרליה היפה" (Advance Australia Fair). במשך השנים נערכו בהמנון כמה שינויים על מנת להתאימו לכמה שיותר אוכלוסיות. את ההמנון הלאומי מנגנים בכל האירועים הרשמיים של אוסטרליה וכאשר המלך או נציגיו משתתפים באירוע, מנוגן גם ההמנון המלכותי.
כלכלה
עם מערכת פיננסית חזקה וכלכלה יציבה, כלכלת אוסטרליה היא אחת הכלכלות הקפיטליסטיות הגדולות בעולם. התמ"ג עומד על כטריליון דולר אמריקני, והעושר הלאומי מסתכם בכ-6.4 טריליון דולר אוסטרלי. אוסטרליה היא ביתן של כמה מהחברות הגדולות והחזקות בעולם, ועשר החברות האוסטרליות הגדולות ביותר נמנות עם החברות הגדולות בעולם. איכות החיים באוסטרליה היא מן הגבוהות בעולם, עם אוכלוסייה בת למעלה מ-22 מיליון נפש, ותמ"ג לנפש של למעלה מ-43,000 דולר אמריקאי.
הכלכלה האוסטרלית מזוהה לעיתים קרובות עם גידולים חקלאיים, כריית מינרלים ומשאבי אנרגיה - הנתפסים כראשונים במעלה בחשיבותם. אף על פי שתיאור זה לא מדויק למאות ה-20 וה-21, התיאור תואם לחלוטין את בערך מאה השנים הראשונות בהיסטוריה של הכלכלה האוסטרלית, שהולכת אחורה לעת ההתיישבות האירופאית שהחלה בסוף המאה ה-18. כמושבת עונשין, הכלכלה החלה אט-אט להתבסס ולהתרחב כשבתחילתה הייתה מרוכזת כולה בידי השלטון הבריטי ונציגיו בדומיניון. בהדרגה המגזר הפרטי צמח, וייצוא הצמר הפך לבסיס העיקרי של הכלכלה. עם גילוי הזהב ב-1851 חל שיפור משמעותי בקצב הצמיחה הכלכלית, והחל מהמחצית השנייה של המאה ה-20 ניצבת אוסטרליה בחזית הכלכלה העולמית לצד מדינות מפותחות אחרות. השפעת המשבר הכלכלי העולמי על אוסטרליה הייתה זניחה יחסית, ובשנת 2012 היא סיכמה למעלה מעשרים שנות צמיחה רצופה של 3.5% בממוצע, והיא מתאפיינת באבטלה נמוכה, אינפלציה מבוקרת, חוב ציבורי נמוך ביותר ומערכת פיננסית חזקה ויציבה.
הדולר האוסטרלי הוא ההילך החוקי של אוסטרליה ושל הטריטוריות שלה, והוא גם המטבע הרשמי בנאורו, בקיריבטי ובטובלו.
צבא וביטחון
האחריות להגנתה של אוסטרליה מוטלת על כוחות ההגנה של אוסטרליה, גוף תלת-זרועי צבאי הכפוף למשרד ההגנה בממשלת אוסטרליה. נכון לשנת 2010 משרתים בכוחות ההגנה 57,994 אנשים בשירות קבע ו-22,072 אנשי מילואים. זרועות כוחות ההגנה הם: ההיסטוריה הצבאית של אוסטרליה מתחילה מימי המלחמות נגד האבוריג'ינים, ממשיכה בהשתתפותם של כוחות ההגנה במלחמת הבורים, במלחמות העולם, במלחמת קוריאה, במלחמת וייטנאם ובעשור הראשון של המאה ה-21 באפגניסטן, בעיראק ובמשימות שמירת שלום במקומות שונים בעולם. זרועות כוחות ההגנה של אוסטרליה מהווים כוח צבאי קטן בקנה מידה עולמי, אך יעיל ואיכותי.
גאולוגיה
הממצא הגאולוגי הקדום ביותר ביבשת אוסטרליה הוא גרגיר דטריטי של זירקון בתוך סלעי משקע שעברו תהליך של התמרה. גילם של הסלעים נאמד ב-3.3 - 3.7 מיליארד שנים, ואילו גילו של גרגיר הזירקון שנמצא בתוך סלעים אלה, נאמד ב-4.4 מיליארד שנים. לפי עדות זו וממצאים אחרים, גילם של סלעי המשקע האלה מתקופת הפרקמבריון, נאמד בין 3.7 מיליארד שנים עד 540 מיליון. ביבשת נמצאים גם סלעים מהתקופה הבאה היא תקופת הפלאוזואיקון שארכה בערך 250 מיליון שנה. וכן בהתאמה סלעים תקופת המזוזואיקון שנמשכה בערך 65 מיליון שנים ותקופת הקנוזואיקון.
גאוגרפיה
אוסטרליה היא היבשת הכי קטנה בעולם והיא האי הכי גדול בעולם. מרבית שטחה של יבשת אוסטרליה הוא מישורים ורמות גדולים. אזורים מועטים הם הרריים. ההר הגבוה ביותר ביבשת, הר קושצ'ושקו, נמצא באלפים האוסטרלים, ומגיע לגובה של 2,228 מטרים. ניתן לחלק את אוסטרליה לכמה אזורים גאוגרפיים מרכזיים:
נשיקת הדרקון
עלילה
כשהוא מהרהר במצב, הוא פוגש את ג'סיקה, שבתה נחטפה בידי ריצ'רד שמאלץ אותה לרדת לזנות. לו מגלה שג'סיקה הייתה הפרוצה השנייה במלון בלילה שמר ביג נרצח. הוא מבין שהיא יכולה להוכיח את חפותו, אך היא מסרבת ללכת בלי להציל את בתה, איזבל. לו מחליט שהקלטת תספק את העדות הטובה ביותר, ושולח את ג'סיקה למשרדו של ריצ'רד כדי שתגנוב את הקלטת. ג'סיקה מצליחה להשיג את הקלטת, ואז לו וג'סיקה פונים לבית היתומים בו מוחזקת איזבל. אולם, ריצ'רד צופה את הצעד הזה אחרי שהוא מגלה שג'סיקה גנבה את הקלטת, וטומן מארב לזוג בבית היתומים. במהלך בריחתם, ג'סיקה נורתה בחזהה. לו מצליח להביא אותה לבית חולים בזמן ומתחזק בדעתו להשיב את בתה. לו מגיע לתחנת המשטרה שבה ריצ'רד מחזיק את איזבל כבת ערובה, ולוחם באנשיו של ריצ'רד בדרכו למשרדו. כשהוא נכנס למשרד, לו מציל את איזבל ותוך כדי כך נורה בידי ריצ'רד. על מנת להציל את איזבל, לו הורג את ריצ'רד באמצעות נעיצת מחט אקופונקטורית באחורי צווארו בנקודה אסורה שמכונה "נשיקת הדרקון", שמנקזת את כל זרימת הדם בגוף לתוך המוח וגורמת למוות בייסורים באמצעות מפרצת מוח.
לואי ויירן
ביוגרפיה
מכלול יצירתו לעוגב כולל שש סימפוניות, "24 קטעי פנטזיה" (בהם "פעמוני וסטמינסטר" המפורסם שלו) ו-"24 קטעים בסגנון חופשי", בין שאר יצירות. יש גם כמה יצירות קאמריות (סונאטות לכינור וצ'לו, חמישיית פסנתר ורביעיית מיתרים, לדוגמה), מוזיקה ווקאלית וכוראלית וסימפוניה ב-לה מינור לתזמורת.
חייו של ויירן היו רצופי קשיים, הן פיזית והן רגשית, והניסיונות הרוחניים שעמד בהם משתקפים לא פעם במוזיקה שלו. התבלולים שסבל מהם מלידה לא עיוורו אותו כליל, אבל הוא היה למה שנחשב כיום "עיוור על פי חוק". בשלב מוקדם בקריירה שלו כתב מוזיקה על דפי תווים בגודל מיוחד וב"עיפרון גדול", כפי שתיאר ידידו מרסל דיפרה. בהמשך חייו, ככל שראייתו פחתה והלכה, פנה לכתב בראייל לרוב עבודתו. פרידה מאשתו השפיעה עליו מאוד והוא איבד את בנו בשדות הקרב של מלחמת העולם הראשונה. אף כי כיהן באחת ממשרות העוגב היוקרתיות ביותר בצרפת, העוגב בקתדרלת נוטרדאם היה במצב גרוע במשך רוב כהונתו שם. בסופו של דבר יצא למסע קונצרטים בצפון אמריקה כדי לגייס כסף לשיקומו. הסיור, שכלל רסיטלים חשובים על עוגבי ואנאמייקר המפורסמים בניו יורק ובפילדלפיה, נחל הצלחה רבה, אך התיש את כוחותיו. תאונת דרכים בפריז גרמה לשבר חמור ברגלו ובמשך זמן מה חששו, שיהיה הכרח לקטוע אותה. הרגל ניצלה, אבל ההחלמה, ומשימת הלימוד מחדש של טכניקת הדוושה שלו, גזלו שנה תמימה באחת התקופות העמוסות ביותר בחייו. על אף קשייו, תלמידיו תיארו אותו פה אחד כמורה נוח, מתחשב, סבלני ומעודד.
סערון
סַעֲרוֹן (שם מדעי: Pterodroma) הוא סוג במשפחת היסעוריים המכיל כ-35 מינים, חלק מסדרת העופות הימיים יסעוראים.
זהבה בן
קריירה
ב-1991, הוציאה בן סינגל נוסף בשם "אינתה עומרי", בו ביצעה את שירה המקורי של הזמרת המצרית אום כולתום. האלבום "אינתה עומרי", שיצא באותה שנה, זכה להצלחה גדולה. בנוסף באותה שנה היא שרה יחד עם להקת אתניקס את השיר "קטורנה מסאלה", שפותח את האלבום "מסאלה", של אתניקס.
ב-1996, עם המראת השם החדש בזמר המזרחי, הזמרת שרית חדד, החלו גורמים בעולם המוזיקה לנהל מגעים עם בן, וכך יצא אלבומה "זהבה בן שרה בערבית" (בשני חלקים), שזכה להצלחה רבה והחזיר את בן למרכז הבמה. באותה שנה ביצעה את שיר הבחירות של מפלגת מרצ בדואט עם דנה ברגר. בראיון שנערך איתה בשנת 2018 טענה שהיא ימנית, וכי המנהל שלה לחץ עליה להשתתף בשיר בניגוד לרצונה.
בסוף 1999, הוציאה בן את הסינגל "לחמניות".
אלבום הדואטים שהוציאה בשנת 2001 זכה להצלחה. בתחילת 2002 הוציאה את האלבום "בתוך הלב".
במאי 2017, הוציאה יחד עם עידן רייכל, סינגל משותף "אהבה כזו". השיר זכה להצלחה ולהשמעות מרובות.
דיסקוגרפיה
{{שני טורים|
דאוטריום
אנטי-דאוטריום
אנטי-דאוטריום הוא אנטי-חומר של איזוטופ הדאוטריום. בדומה לאנטי-פרוטון, זהו איזוטופ של אנטי-מימן המכיל בגרעינו אנטי-פרוטון ואנטינייטרון. גרעין האנטי-דאוטריום נחשב לאנטי-חומר הראשון שנוצר מלאכותית, במאיץ החלקיקים של CERN ב-1965. אטום שלם, עם פוזיטרון סביב הגרעין, לא יוצר עדיין, נכון לשנת 2008. סמלו של האנטי-דאוטריום דומה, אך יש בו סימן מינוס, כדי לזהותו כאנטי-חומר.
אריק היל
אריק גורדון היל (באנגלית: Eric Gordon Hill; 7 בספטמבר 1927 – 6 ביוני 2014) היה סופר ומאייר ילדים אנגלי, נודע בזכות סדרת ספרי "פינוקי".
אריק קאנטונה
לאחר פרישתו
ב-2019 זכה קאנטונה בפרס נשיא אופ"א. לטקס קבלת הפרס הוא הגיע חובש קסקט, ובנאום הקבלה ציטט את המלך ליר של ויליאם שייקספיר, ודיבר על מדע, מלחמה ופשיעה בעולם.
ב-2020 הופיע קאנטונה בקליפ לשיר Once של ליאם גלאגר.
Christina Aguilera
הפקה
האלבום הושק ב-24 באוגוסט 1999 בארצות הברית. בתוכו נכלל להיט פריצת הבכורה של אגילרה "Genie in a Bottle", וכמו כן גם את הלהיטים הבאים "What a Girl Wants", "I Turn to You" ו-"". בנוסף, הוא מכיל גם את השיר שלה שהוקלט שנה לפני כן לפסקול של הסרט אנימציה של וולט דיסני, "Reflection". אלבום הבכורה שלה זיכה אותה בשלוש מועמדויות בפרסי גראמי, שמשלושתן היא זכתה ב"תגלית השנה" בשנת 2000.
ג'יימס איגן הולמס
הולמס נעצר זמר קצר לאחר הירי ונכלא ללא ערבות בזמן שהמתין למשפטו. בהמשך לכך הוא אושפז לאחר שניסה להתאבד מספר פעמים בעת שהיה בכלא. הולמס כפר באשמה בשל אי שפיות, שהתקבלה. משפטו החל ב-27 באפריל 2015. ב-26 באוגוסט 2015, השופט קרלוס סמור גזר על הולמס 12 מאסרי עולם רצופים בתוספת 3,318 שנים ללא אפשרות לשחרור על תנאי אחרי שחבר המושבים חסך ממנו את עונש המוות בהצבעה אחת. בהטלת העונש הצהיר השופט סמור "כוונתו של בית משפט זה כי כף רגלו של הנאשם לעולם לא תדרוך שוב בחברה החופשית".
יחסי רומניה–רוסיה
תקופתו של צ'אושסקו
בתחילת שנות השישים של המאה ה־20, החלה ממשלתה הקומוניסטית של רומניה לצבור מידה מסוימת של עצמאות מברית המועצות. לאחר מותו של גאורגה גאורגיו-דז', ב־1965 מונה נִיקוֹלַאֶה צַ'אוּשֶׁסְקוּ לעמוד בראש המפלגה הקומוניסטית הרומנית, וב־1967- לכהן כראש המדינה. לאחר מלחמת ששת הימים ניתקו כל מדינות הגוש הסובייטי במזרח אירופה, את יחסיהן הרשמיים עם מדינת ישראל, פרט לרומניה של צ'אושסקו. ב־1968 גינה צ'אושסקו את הפלישה הסובייטית לצ'כוסלובקיה (ואכן, רומניה הייתה היחידה מבין מדינות ברית ורשה אשר לא השתתפה בפלישה לצ'כוסלובקיה). המשטר הביא באותן השנים להקלה מסוימת בדיכוי הפנימי של אזרחיו; זאת ובעיקר מדיניות החוץ הפתוחה והנמרצת שלו העניק לו תדמית חיובית הן מבית והן בקרב המערב. משום כך מדינות רבות במערב נמנעו מלהפנות את גבן אל צ'אושסקו ומשטרו, אשר בסוף שנות ה־70 הפך, בעקבות ביקורו של צ'אושסקו בסין הקומוניסטית, ליותר נוקשה, שרירותי וגחמני. צמיחה כלכלית מהירה שהוזנה על ידי אשראי זר פינתה את דרכה לסגפנות מסולפת ודיכוי כלכלי חמור. חלה צניחה בגידול האוכלוסין, העוני גבר ותופעות שהיו שוליות בעבר, כגון ילדים נטושים הממלאים בתי יתומים, שיעורי גירושין גבוהים ומחלות שהשלטון סירב להכיר בהן הלכו והפכו יותר ויותר רווחות. טיפולם של השלטונות בתופעות אלו היה איסור על הפלות מלאכותיות, מתן קנסות לאזרחים מעל גיל 25 אשר לא היו להם ילדים, מתן הטבות למשפחות מרובות ילדים, הפיכת הפרוצדורה הדרושה לשם גירושין למסובכת וכמעט בלתי אפשרית; בנוסף, בשנות השמונים בדיקות איידס היו בלתי חוקיות (כדי שלא ייוודע דבר קיומה של מגפת איידס נרחבת ברומניה).
אסון המסוקים
רקע
אחת מהדרכים שהוצעו להובלת חיילים בדרך בטוחה יותר למוצבים הייתה הטסה במסוקים. גם בשיטה זו היו סיכונים לא מעטים, והיא דרשה היערכות משמעותית שכללה הכנת מנחתים ליד המוצבים, תיאום נהלים וגיבוש פקודות.
ההיערכות להטסה וההמראה
בשעה 18:48, לאחר קבלת האישור הסופי לביצוע המשימה ולאחר שהחיילים עברו תדרוך ותרגול על פי הפקודות שהיו להטסה ללבנון, המריאו שני המסוקים לדרכם. המסוק לבופור נשא 33 איש, והמסוק לדלעת נשא 32 איש. דקה לאחר ההמראה ביקש רס"ן לוי מהבקר אישור לחצות את הגבול ללבנון. אישור החצייה התעכב כמה דקות, ובינתיים הנחה הבקר את המסוקים לטוס במעגל המתנה. בשעה 18:56 אישר הבקר למסוקים לחצות את הגבול. שלוש דקות לאחר מכן נעלמו המסוקים מן המכ"ם.
ועדת החקירה
ב-17 באפריל 1997 פורסמו מסקנות הוועדה. הוועדה קבעה כי
לאחר פרסום מסקנות הוועדה יצאה קבוצה של משפחות שכולות נגד צה"ל, בטענות של קיפוח ואי מיצוי החקירה, בין השאר עקב הגילוי כי במסוקים הוחזק חומר נפץ לצורך השמדה עצמית במקרה התרסקות בתוך שטח האויב. גם לאחר אסון הנ"ד עלה גילוי דומה, אך רק לאחר אסון המסוקים ניתנה הנחיה שלא לטוס עם חומר הנפץ בזמן העברת כוחות.
החללים
באסון נהרגו 18 קצינים ו-55 חוגרים. שמונה מתוכם היו אנשי צוות אוויר, צוותי המסוקים. היחידה שספגה את המכה הקשה ביותר באסון הייתה חטיבת הנח"ל: 28 מההרוגים היו חיילי החטיבה, 18 מהם מפלוגת ההנדסה (פלחה"ן) ועשרה מפלוגת הנ"ט ("עורב") של החטיבה. שני חיילים נוספים שנהרגו באסון היו מחיל הלוגיסטיקה, שהיו מסופחים לפלוגת ההנדסה. חטיבת גולני איבדה תשעה חיילים: שישה מפלוגת הקשר (פלחי"ק), אחד מפלוגת הסיור ואחד מיחידת אגוז. סגן-אלוף, הקצין הבכיר ביותר שנהרג בהתרסקות, היה גם הוא איש החטיבה, ושימש באותה תקופה כמג"ד המוצבים ברכס עלי טאהר. תשעה מן הנספים היו חיילים וקצינים בחיל השריון, ותשעה נוספים היו חיילים וקצינים בעוצבת חירם, בהם שני גששים. שאר ההרוגים היו חיילים ביחידת עוקץ וכלביהם וחיילי חיל המודיעין (שניים מיחמ"מ ואחד שהיה מפקד צוות מכ"ם קשת).
ב-19 באוגוסט 2021 הורה בית משפט השלום בתל אביב למשרד הביטחון להכיר בסרן כחלל צה"ל. הררי שירת כקצין רפואה והשתתף במיון גופות חללי האסון, ובית המשפט הכיר בכך שסבל מפוסט טראומה בעקבות זאת.
מועצה אזורית חבל מודיעין
היסטוריה
ראש המועצה מאז 2004 הוא שמעון סוסן. בדצמבר 2017 נחקר סוסן בפרשת השחיתות המכונה תיק 1803, אך לבסוף לא הועמד לדין.
ב-1 ביוני 2020 אושרה להפקדה תוכנית להקמת פארק תעשיות רג"מ אשר יהווה מנוף כלכלי חשוב למועצה ויצור כ-20 אלף מקומות עבודה חדשים.
דמוקרטיה נוצרית (אידאולוגיה)
הדמוקרטיה הנוצרית נחשבת בדרך כלל כאידאולוגיה בעלת עמדות של מרכז-ימין פוליטי בנושאי חברה ותרבות; לעומת זאת – בתחומי הכלכלה, יחסי העבודה, זכויות האדם, יחסי החוץ ואיכות הסביבה – עמדותיה משויכות למרכז-שמאל הפוליטי. באופן ספציפי, במישור הכלכלי-חברתי, הדמוקרטיה הנוצרית מזוהה עם דגם כלכלת השוק החברתית. באופן כללי, בדמוקרטיה הנוצרית משולבים רעיונות שמרניים, סוציאל-דמוקרטיים וליברליים.